
Étiquettes de rapport sexuel 


Tous louanges a Allaah Žž, le seul Dieu. Pena 
aucaine dieu aparte Allaah 9*. Darood et Salaam lor 
Bien-aime Prophete Muhammad (swallallahu 'alayhi 
wa sallam), celui qui finne étre envoyé comme un 
example a suivre pou tous humains et Jinn. 


Ca livret qui devant ou la ena comme but pou 
address sujet du marriage et la vie conjugale. Nous 
pe vivre dans un l'epoque cotte ena beaucoup cas 
de divorce et malheureusement ca pe augmenter 
continuellement. Solution pou sa probleme-la c'est 
que banne dimounes bizin appranne le motif du 
marriage, couma bizin agir dans banne 
circonstances serre et qui banne faute nou pe faire. 
Insha Allaah nous pou plonge dans plus details 
dans banne pages qui suivre. Rasool-e-Kareem 2 
finne dire: 
uaa ol dis Jālē SIl aglo L oas JS oa 
Celui qui croire dans Allaah et Jour Qayamat, li 


bizin coze ceki bon oubien li rest tranquille. 
[Sahih Muslim] 


Le but du mariage 


Zordi nous pe vivre dans un le temps cotte 
musalmaan traite marriage plus comme un 
coutume et moins comme un Sunnah. Acause 
z'effort qui banne Kuffaar finne faire a travers banne 
films, beacoup dimounes pensé qui le but de tous 
nous z'effort c'est marriage et faire l'amour. Zot 
lesprit pas alle plus devant qui sa. Ca c'est la raison 
kifaire zot pas intéresse conne le but du marriage. 
Nous pas marrier acause tous dimounes pe marrier, 
mais nous marrier acause ena beacoup sagesse 
derriere system marriage qui Islam finne enseigne. 
Par example: 


1. Camaraderie et l'amour 

La vie lor Dunya c'est un voyage dur et pour facilite 
sa voyage-la, nous bizin ena un personne qui 
accompagne nous. Allaah 9* dire dans Qur'aan 
Surah 30 Aayah 21: 

Et parmi So bann Signes c'est gue Li finn cree 
bann epouses pou zott depi dans zott méme, afin 
ki zott gagne soulagement avec banne-la et Li 
finn mette affection et benediction entre zott. 
Sans doute, la-dans ena banne Signes pou 
banne dimounes ki reflechi. 


À noter qui dans ca Aayah-la Allaah ## finne 
mentionne Mawaddah (l'amour) et Rahmah 
(benediction). Mawaddah c'est un l'amour qui pas 
changer jamais méme-si la personne perdi so 
beaute, richesse et l'honneur. Méme pendant banne 
moment difficile, Mawaddah li reste intact. C'est un 
l'amour inchangeable! 


Le Bien-aimee Prophete Muhammad && finne dire: 
LA (Sis Lis ala ass sis 


Meilleur parmi zot c'est celui qui meilleur envers 
so madame, et parmi zot moi mo plus meilleur 
vers mo banne epouses. [Ibn Majah] 


2. Augmente generation. 
Le Bien-aimee Prophete Muhammad && finne dire: 


DL 158555 is ial iig Jass al cad pēta de EE 

ils à aall $18 ekl 
Marriage forme parti de mo Sunnah et celui qui 
pas suivre mo Sunnah, pena narien a voir avec 
moi. Marrier! Parcequi mo pou fiere de zot grand 
nombre aupres banne lezot peuples. Celui qui 
ena moyen, laisse li marrier. Celui qui pena, li 
bizin garde Roza (jeuner) parcequi ca pou 
diminuer so desir. [Zbn Majah 1846] 


3. Protection de la chastete et de la pudeur (haya) 
Marriage li protege contre Zina. Tous humains finne 
étre cre avec un instint animal qui demande étre 
satisfait atraver relation sexuelle. Pou empeche 
Zina, marriage li un solution tres efficace. Allaah 9* 
dire dans Qur'an Surah 23 Aayah 5-T: 

Et banne ki preserve zott partis prives. Excepte 
lors zott bann epouses oubien ceki zott deux la 
main possede (esclaves), dans ce cas, pena 
aucaine blāme lors bann-la. Alors celui ki 
cherche autrement que ca, alors ca bann-la 
méme banne transgresseur. 


Le Bien-aimee Prophete Muhammad && finne dire: 

O banne jeune! Celui qui capave marrier, zot 
bizin marrier, parcequi ca aide pou baisse regard 
et pou protege so pudeur (c'est-a-dire ca empéche so 
parti privé contre Zina). Et celui qui pas capave 
marrier, bizin garde Roza, parcequi ca pou 
baisse so capacite sexuelle. [Bukhari 5066] 


4. Soutien mutuel et cooperation 
Allaah 9* dire dans Qur'an Surah 9 Aayah 71: 

Et banne musulmans hommes et banne 
musulmans madames (zot) banne amis enn a 
l'autre. Zot ordonne le-bien et zott empeche le 

mal et zot etablir la priere et zot donne Zakaat et 
zott obeir Allaah et So messager. Ca banne-la 
meme ki, bientot Allaah pou ena pitie lors zott. 

Sans doute, Allaah (Li) Puissant (Li) Sage 


Le Bien-aimee Rasool (swallallahu 'alayhi wa sallam) dire: 


Un croyant envers un l'autre croyant, li couma un 
bātiment qui so different parties renforci chague-un. 
[Bukhari 2446] 


Quand le Prophete && finne dire ca, li finne joindre 
so deux la main avec les doigts croisé pou montrer 
comment un musulman li renforci un l'autre 
musulman. 


Ca c'est 4 buts principal pou marriage. Quand un 
personne pe faire intention pou marriage, li bizin ena 
tous ca en tete. Quand un personne dire: "Mo pou faire 
Nikah pou accomplir Sunnah ", li bizin pense banne 
buts du Sunnah qui finne mentione en haut. 

Qui sanla nous bizin accepter 
comme epoux/epouse? 


Quand nous choisir un personne pou Nikah, nous 
bizin guette deux z'affaires principale: 


1. Li bizin un Musulman qui ena bon 'Ageedah 
(croyances). 
2. Li bizin ena un bon caractere religieux. 


Concernant (1), conner qui: bizin pas faire Nikah 
avec un personne qui so 'Aqeedah pas correct 
parcequi si li pas encore tombe dans Kufr, li 
toujours sous danger pou commettre Kufr, et Kufr li 
annul Nikah automatiquement. Alors touletemps 
choisir un personne qui ena bon 'Aqeedah Sunni. 
Nikah avec non-musulman, li totalement Haraam 
comme finne mentione dans Qur'an Surah Baqarah 
Aayah 221. 


Marriage d'un homme musulman avec tifi Ahle- 
Kitaab li permissible mais li deconseille parcequi li 
ouvert la porte de beaucoup Fitna. 


Concernant (2), le Bien-aime Rasool (swallallahu 
'alayhi wa sallam) finne dire: 


less glass eus Ula 2:53 bial eS 
Un femme li etre marrie pou 4 kitchoses: So 
richesse, so statut familial, so beaute et so 
religion. Donc to bizin marrier avec la femme 
religieuse sinon to pou perdant. [Bukhari 5090] 


Si un homme finne choisir un femme acause so 
richesse, reputation oubien beaute, so la-vie pou 
étre detruit, parcequi sa banne zaffaires-la pas pou 
amene satisfaction a li pou un longue terme. Tres 
bientot li pou plein et li pou commettre ceki pas 
supposer, car c'est ca qui nous trouver souvent. 


Si un femme finne contant un homme acause so 
richesse, so reputation oubien so beaute, et finne 
marrier avec li, nous dire qui fondation marriage-la 
pas solide. Du moment homme-la perdi so 
richesse, so reputation oubien so beaute, femme-la 
pou commence desinteresse et sa pou gāche la 
relation. 


Et aussi, personne so richesse, reputation et beaute 
pena sa quantité l'effet qui ou pou reste loyale avec 
li a vie. Pou arrive un moment cotte ou pou plein 
avec sa et ou pou commence agir dans un maniere 
irresponsable. Tous nouveau z'affaires paraître 
doux, et douceur-la baisser de jour en jour, lerla qui 
ou capave faire apart prend patience oubien quitter? 


Le Bien-aime Rasool (swallallahu 'alayhi wa sallam) 
finne averti nous: 
5333 ai Wa lēš šā 40 215 E 41 8353 af Gjo bigal £555 a 

Celui qui marrier avec un femme acause so 
l'honneur, Allaah pas pou augmente li excepte 
(dans) humiliation. Et celui qui marrier avec li 
acause so richesse, Allaah pas pou augmente li 
excepte (dans) pauvrete. Et celui qui marrier li 
acause so statut familial, Allaah pas pou 
augmente li excepte (dans) bassesse. 


Et celui gui marrier avec un femme et li pas 
epouse li excepte pou baisse so regard, oubien 
pou protege so chastete oubien pou maintenir 
banne liens familial, Allaah pou mettre 
benedictions dans (femme-la) pou li et dans li 
pou (femme-la). [Tibrani Al Awsat 2342] 


C'est un Hadith qui pe averti musulman contre 
banne decision incorrect. Allaah pas finne cre 
system Nikah pou immoralite. Allaah finne cre 
system Nikah pou redresse la societe et pou qui la 
moralite prevaloir. Donc si un personne pe servi 
Nikah pou faire prevaloir immoralite, Allaah pou 
puni li et li pou gagne le contraire de ceki li finne 
roder. Alors li important qui quand faire intention 
Nikah, bizin faire intention d'apres ceki Islaam finne 
enseigne. 


*, 

Couma celebrer marriage? 


Malheureusement, musulman pe suivre coutume de 
banne Kuffaar quand zot decide pou faire un 
marriage. Et sa coutume-la finne sitan prend 
l'ampleur qui dimun penser sa m&me qui apelle 
marriage. Quand pe suivre sa banne coutume-la, 
beaucoup peche pe commettre ouvertement et en 
secret. 


e Tout d'abord, pou suivre coutume, dimun-la faire 
z'effort depuis plusieurs annees pou ramass cash 
qui bizin pou faire un marriage. Si pena assé cash, 
zot prend debt. Ca c'est premier faute parcequi 
nous pe faire marriage vinne difficile, malgre qui 
Islam finne donne l'ordre pou faire marriage vinne 
facile. Le Bien-aimee Prophete Muhammad 
(swallallahu 'alayhi wa sallam) finne dire: 


495a 5321 4555 e UI aae 5| 
Certainement, mariage qui plus beni c'est celui 
qui ena moyens plus faciles. [Musnad Ahmad] 

Marriage qui ena plus Barakah c'est un marriage qui 
finne ena moins dépense. Guette couma Islam finne 
facilite Nikah et guette couma musalman finne 
complique Nikah acause banne fausse coutume de 
banne Kuffaar. 


Mufti Ahmad Yaar Khan Na'eemi (rahmatullahi 
'alayh) finne écrire dans commentaire de sa Hadith- 
la: 

"Si un mariage li pas extravagant d'aucun côte, le 
Mahr et la dot zot moins, ni famille tifi et ni famille 
garcon prend dette, pas mettre aucun condition dur, 
et faire tifi-la alle (rukhsat) en confiance a Allah, un 
tel mariage pou beni et reussi. Azordi majorite 
marriage qui fail, c'est acause zot faire banne 
z' affaires Haraam et coutume louche. Nous faire Dua 
qui Allaah permettre nous agir conformement au 
Hadith mentionne en haut" 

(Mirat-ul-Manajih, vol. 5, pp. 11) 


« Quand ena un marriage, famille alle reste cotte 
famille et pendant sa: cousin cousine pe mixer, 


pe chanter et danser, pas pe faire Pardah, pe rate 
Namaz, ena pe faire zot méme ivre, ena gagne 
l'occasion pou commettre Zina, banne jeunes pe 
habillé pou attire sex opposé et pou flirte, banne 
madames rassembler pou cose banne zaffaires qui 
d'habitude ena Gheebat, nouveau couple assiz lor 
un place haute cotte Ghayr-Mahram pe fixer zot.. et 
qui qui peche pas arriver?! Tous sa la faire marriage- 
la fail d'apres citation en haut de Mufti Ahmad Yaar 
Khan Na'eemi. 


Si nous reflechi comment sa banne peche-la gāche 
la-vie marriage, nous pou arriver conclure qui tous 
travail qui commence bien, li termine en bien. Tous 
travail qui commence avec peche, li mal fini. Voila 
pourquoi banne marriage pe fail, c'est acause zot 
commence li avec peche. 


Pour un Nikah, bizin: 

(1) Deux temoins hommes musulmans (2) Mahr qui 
garcon donne tifi (3) Eijaab et Qabool (4) Khutba 
Nikah (5) Partage gāteau/tamme (6) Waleemah 
selon moyen. 


Si pas capave faire Waleemah, li pas un probleme. 
Voila comment simple et facile Nikah ete. O banne 
qui pe alle faire Nikah! Commence sa nouveau la- 
vie la avec banne bon actions, et pas avec banne 
actions Haraam. 

Droit de l'epoux 
Allaah $* finne dire dans Qur'an Surah 21 Aayat 30: 


oil gadi i BD BI oi aal sas 
das jā 6554 eS Jess Gil lus 
Et parmi So bann Signes c'est que Li finn cree 
bann epouses pou zott depi dans zott méme, afin 
ki zott gagne soulagement avec banne-la et Li 
finn mette affection et benediction entre zott. 


Sa Aayah-la mentionne 3 z'affaires important et li 
considere la fondation de la-vie conjugal et system 
familial. Homme et femme bizin accomplir zot devoir 
également: 


1. Finne dire a banne hommes qui banne femmes 
zot aussi banne humains et zot finne étre cre couma 
banla finne étre cre (malgré zot different dans 
nature). Zot pas banne creatures qui pena la-vie 
oubien banne objets. Alors, au lieu traite zot 
sauvagement, zot bizin etre traite avec la douceur. 

2. Un l'autre but de zot creation c'est pou qui zot 
vinne un source de comfort, repos et la joie a zot 
époux. Zot banne fraicheur pou le-coeur de zot 
époux et zot soulage zot pendant zot banne 
tristesse et moment dur. 


3. Relation entre l'homme et la femme bizin base lor 
l'amour, sincerite, confiance et sympathie mutuelle. 
C'est un fait qui humain li rode un compagnon qui 
d'apres so espece, alors Allaah finne decrire l'amour 
et sincerite qui ena entre couple-la comme So 
Signe. 


Realite du relation entre l'homme et l'epouse finne 
étre decrit dans Qur'an dans un mot: Tranguillite. 
(18:52). Entier philosophie de la vie conjugal sorti 
dans ca un mot-la. Alors, relation bizin rempli de la 
paix et la joie pou qui madame-la capave atteindre 
le but de so creation. Un relation bizin contenir 
sincerite, l'amour, l'attachment, confiance, la paix et 
tranquillite et pou sa tous le deux bizin faire zot part 
de responsabilité. Si pena ca dans un relation, alors 
Soi tous le deux en tort oubien un parmi zot qui pe 
faute. 

Pou nourri sa relation-la, l'épouse bizin sincere et 
loyale envers so missier, et l'epoux bizin faire so 
z'effort pou console so madame et pou faire li 
plaisir. Shari'ah finne mettre zot banne droits égale, 
mais l'homme ena supériorité lor la femme afin qui 
zot capave roule lacaze paisiblement et so 
l'example li couma un papa et so garson: Tous le 
deux zot droits égale mais garcon-la bizin obeir so 
papa parcequi papa ena supetiorite. Allaah 9* dire 
dans Qur'an Surah 4 Ayah 34: 

Las os olé agás ail Jó la laill lé 8a 188 JU 

al as lāy pāli das ES LLA] ^ aglai io aéäil 


Banne z'hommes (zot) en charge lors banne 
madames, parceki Allaah finn faire enn vinn 
superieur lors l'autre et parceki banne z'hommes 
depense depi dans zot du-bien. Donc, banne 
madames vertueuses, zot soumettre, zot 
preserve en absence de zot mari pareille couma 
Allaah finn ordonne pou preserve. 


D'apres ca Aayah-la nous comprend qui homme li 
responsable pou la femme. 


dur 


Homme protege la femme, supporte zot et donne 
zot banne l'ordre dans banne kitchoses mondaine. 
Madame bizin obeir so missier parcequi l'homme 
ena supériorité grāce a la force physique et 
l'intelligence, car majorité femmes zot intelligences 
gouverné par zot émotions et ca li capave pousse 
zot vers banne mauvais décisions. Homme ena plus 
tendance prend bon décision parcequi so 
intelligence pas controller par so émotions. Aussi la 
femme li depend lor so missier pou so banne 
necessite et besoin financiere. 


Alors, bon madames c'est celui qui protége so 
l'honneur et propriete de so missier dans so 
l'absence. (Li bizin pas trompe so missier derriere 
so ledo et li bizin pas donne lezot dimun banne 
zaffaire qui appartenir a so missier sans so 
permission). Un bon madame li aussi protege 
l'honneur de so missier. Alors en bref, madames 
ena 3 responsabilité envers so missier: 


(1) Zot bizin loyale et obeissante envers zot missier. 

(2) Zot bizin protege propriete de zot missier et pas 
donne so propriete a lezot dimun sans permission 
de zot missier. 


(3) Zot bizin etre noble, protege zot l'honneur et 
l'honneur de zot missier et pas trompe zot missier 
dans aucaine facon. (Surtout dans l'epoque nous 
pe vivre, acause reseau sociaux li finne vinne facile 
pou la femme trompe so mari, alors bizin faire 
attention lor sa sujet-la. Un femme qui pas cose 
avec Ghayr-Mahram lor reseau sociaux, li plus 
protege qui lezot.) 


Maintenant lire ca banne Hadith-la afin qui l'epouse 
conne l'importance de so role dans la maison. Le 
Bien-aimee Prophete Muhammad (swallallahu 
'alayhi wa sallam) finne dire: 


(1) Plus grand droit lor un femme apartenir à so mari 
et, lor un homme appartenir a so mama. [Hakim] 


(2) Si mo ti ena pou ordonne guiguaine faire Sajda a 
un creature (en signe de respect), mo ti pou 
ordonne banne madames pou faire Sajda pou zot 
missier, acause Allaah finne attribue droits de banne 
missiers a banne madames. Serment par Celui qui 
dans So Controle ena Rooh du Muhammad, un 
madame pas capave termine so devoirs envers so 
Createur tant qui li pas accomplir banne droits de 

so missier. [Abu Dawood, Haakim | 


(3) Epouse pas capave atteindre meilleur Imaan tant 
qui li pas accomplir droits de so mari. [7ibrani] 


(4) Droit d'un missier lor so epouse c'est que: li pas 
quitte so lili (excepte'si missier donne li permission), 
li prouve so banne serment comme vrai, li pas sorti 
en dehors so lacaze sans permission (de so 
missier) et li pas laisse rentre dans lacaze dimoune 
qui so missier pas kantan. [Tibrani] 


(5) La femme qui accomplir so 5 fois Namaz par jour 
regulierement, garde Roza pendant Ramadan, 

protége so chasteté et l'honneur et li obeir so 
missier, pou gagne permission pou rentre dans 
Jannat par n'importe qui la porte qui li oule. [Abu 
Nu'aym | 


(6) La femme qui finne obeir l'ordre d'Allaah, li finne 
accomplir droits de so mari, li finne faire (so mari) 
rappel banne actions vertues, li finne protege so 
chasteté et li pas finne malplace propriete (de so 
mari), (sa madame-la) pou gagne place dans 
Jannat un degré en-bas banne martyrs. Et si so 
missier ti un musulman et bon dimoune, li pou so 
épouse dans Jannat, sinon quiquaine parmi banne 
martyrs pou vinne so missier. | 7ibrani] 


(7) La priere d'un madame qui so missier encolere 
avec li, pas accepte et so banne vertues pas monte 
(vers le ciel). [Baihaqi] 


(8) Si un mari finne invite so madame (vers so lili) et 


(madame-la) finne refuse, et so mari passe la nuite 
en colere, 

banne Anges envoye maledictions lor (madame-la) 
jusqu'a gramatin. (D'apres un lot Riwayat, finne 
mentione qui Allaah reste mecontent avec li tant qui 
so mari pas satisfait avec li). [Kanz-ul-Ummaal] 


(9) Quand un madame offence so missier, banne 
Hoor (dans Jannat) envoye maledictions lor li en 
disant: "A/laah touy toi ! Li un invite" vers toi ! Bientot 
li pou quitte toi et vinne vers nous!" (Tirmidhi) 


(10) O banne madames! Peur Allaah concernant 
droit de zot missier et cherche so plaisir. Si zot ti 
conne l'importance de banne droit de zot missier, 
zot ti pou reste deboute pendant qui li pe manger 
avec zot. [Abu Nu'aym] 


(11) Apres Taqwa (/a piete), pena narien meilleur qui 
un madame pieuse qui obeir so missier, li faire li 
plaisir quand li (missier-/a) trouve li, et li accomplir 
so serment quand li faire li serment lor kitchose. 
[Ibn Majah] 

(12) Et (epouse) bizin pas sorti sans permission de 
so missier. Si li sorti (sans permission), Allaah et So 
banne Anges envoye maledictions lor li tant qui li 
pas faire Tawba. Quiquaine finne demande: Meine- 
si mari-la un oppresseur? Rasool-e-Kareem 2 
finne repond: Méme-si li un oppresseur. [Musannaf 
Ibn Abi Shayba Vol3] 


(13) Mo faire serment par Celui qui dans So 
Controle ena mo la-vie! Si ena blessures lor le- 
corps d'un époux, depuis so la-téte jusqu'a li-pied, 
du pis et du sang pe couler depuis ladans, et so 
madame souce sa (banne disang et du pis la), li 
(toujours) pas encore accomplir droit de so mari. 
[Musnad Ahmad Vol4] 


(14) Meilleur parmi zot banne madame c'est celui 
qui contant quand so missier geutte li, li obeir so 
l'ordre et li protege li-méme et so propriete dans so 
l'absence. [Ibn Majah] 


(15) Un madame qui deceder pendant qui so 
missier satisfait avec li, pour rentre dans Jannat. 
[Ihya-ul-Uloom Vol2] 

Par ca banne Hadith-la, ou bien capave imaginer 
gui grandeur Allaah finne donne banne epoux. Pas 
suivre banne qui influence par modernism, parcequi 
d'apres couma le monde finne vini, li paraitre qui 
ena bien moins tifi qui capave vivre un bon la-vie 
marriage sous guidance de l'Islam. 

Droit de l'épouse 
Allaah $* dire dans Qur'an Surah 2 Aayah 228: 


4553 dle. JU 35^ 35588) L Sese gill Jio sde 
Et banne madames-la aussi ena droits pareille 
couma banne-la (banne zhommes), d'apres 
shari'at (la loi Islamigue). Et banne zhommes ena 
superiorite lors banne-la et Allaah (Li) Puissant, 
(Li) Sage. 


Par sa Aayah-la nous comprend qui madame aussi 
ena banne droits lor zot missiers. Banne hommes 
bizin pas penser qui puisque zot ena banne droits 
lor zot epouses alors zot pena responsabilite. Non! 
C'est pas comme-ca. Banne hommes ena 
beaucoup responsabilite envers zot madames. 
Bannes hommes bizin pas penser qui zot banne 
proprietaires de zot banne epouses, zot bizin pas 
traite zot épouses comme banne esclaves. Madame 
ena banne droits egale a l'homme sauf dans la force 
physique et intelligence. 

Allaah 9* dire dans Quran Surah 4 Aayah 19 


La Dhaai S à 8 Bajad L Sage lēš 
1542 1545-445 «UI | Ja358 UE Lá 188555 il 
Et traite banne-la raisonnablement. Si zot deteste 
banne-la, eh bien! peut-etre zot alle deteste enn 
kitchose ki Allaah finne place beaucoup du bien 
la-dans. 


Par ca Aayah-la nous comprend qui homme bizin 
vivre avec zot epouse avec gentillesse, et traite zot 
bien méme-si zot ti banne madame divorce oubien 
veuve. Sa Aayah-la finne ferme la porte de: Mettre 
tort, faire doute, tire defaut, Gheebat etc dans un 
facon permanent. 

Parfois un homme li arriver pas contant certaine 
chose qui ena dans so epouse et li commence 
mentionne sa. Parfois ena banne hommes qui pena 
asse intelligence, zot commence raconte defaut de 
zot madames devant lezot dimounes. Alors, Quran 
finne dire qui zot epouses capave ena certaine 
defaut mais li possible Allaah mettre du bien ladans 
et sa vinne un l'avantage pou zot. 

Le Bien-aimee Rasool (swallallahu 'alayhi wa sallam) 
dire: 


64€. JB ši JST lio cròg GS io 055 bl diog 066 3543 3 
Un croyant (musulman) bizin pas detester un 
croyante (musulmane). Si li pas contant un de so 


qualite, li pou contant avec un so l'autre (qualite). 
[Sahih Muslim] 


Alors nous finne gagne l'ordre pou ignore so defaut 
et apprecier so banne bon qualite. Sa madame 
parfait qui chaque homme chercher-la, li pas dans 
Dunya, li dans Jannat sa. Et sa homme parfait qui 
banne madames chercher, li aussi li pas dans 
Dunya, li dans Jannat. Allaah 9* dire dans Qur'an 
Surah 2 Aayah 187 


5 el aiiis ax ld S 
Banne-la (zot) enn vetement pou zot et zot (zot) 
enn vetement pou banne-la. 


Par sa nous comprend qui l'epoux et l'epouse bizin 
loyale et sincere envers chacun, plutot zot bizin 
banne compagnon intime! 

Chacun bizin protege so camarad so secret, chacun 
bizin cashiette so camarade so defaut, chacun bizin 
protege so camarade so l'honneur, chacun bizin 
aide so camarade dans tous facon qui permissible 
dans Deen et dans Dunya. 


Si un madame li tétu et mal-eleve, so missier bizin 
pas traite li avec durete. Le Bien-aimee Prophete 
Muhammad (swallallahu 'alayhi wa sallam) finne dire: 

Mo conseil zot traite madame avec gentillesse, 
parcequi la femme finne etre cre apartir d'un cote 
et la partie qui pli traver d'un cote c'est so partie 
la-haut. Si zot rode faire li droite, zot pou cass li. 
Si zot laisse li coumsa-meme li pou reste traver. 
Alors traite banne madame avec gentillesse. 

D'apres un lot Riwayat: La femme finne etre cre 
depuis un cote et li pas pou vinne droite pou zot 
dans aucun facon. Alors si zot apprecier li, zot 
apprecier li car li ena un certaine courbure. Et si 
zot essaye dress li, zot pou casse li et casse li 
veut dire divorce li. [Sahih Muslim] 


Rasool-e-Kareem (swallallahu 'alayhi wa sallam) dire: 
AI RSS Lis alas aS; asus 
Meilleur parmi zot c'est celui qui meilleur envers 


so madame, et parmi zot moi mo plus meilleur 
envers mo epouses. [/bn Majah] 


Par ca Hadith-la, un homme capave juge li-mēme. 
Si li pe traite so madame bien, c'est-a-dire li ena 
bon caractere. Et si li pe traite so madame dans 
mauvais facon, ca montrer qui li ena un mauvais 
caractere. Dans Hajjatul-Widaa, Rasoolullah 
(swallallahu 'alayhi wa sallam) finne dire pendant so 
Khutba: 
062-559 pillule « dl sla gagašisi alé , alus] 5 ail Igast 
osé 6 vaiga SS last S255 gibos A of see eso : ail das; 
Soeh 549.459 5493) Sale alo. ue mé Uo 291205 dis 

Peur Allaah concernant banne madames, 
parcequi zot finne prend banla comme un depot 
(Amaanat) depuis Allaah. Et intimite avec banla 

finne vinne permissible par la Parole d'Allaah 
(Gur'an). Zot droit lor banla c'est que banla bizin 
pas laisse dimoune qui zot pas contant lor zot lili. 
Si banla faire sa, alors frappe zot mais pas un 
maniere qui zot gagne blessure oubien marque. 
Banla zot droits lor zot (banne hommes) c'est 
que zot bizin remplir banla zot banne necessites 
et habille banla dans facon raisonnable. 
[Muslim, Abu Dawood, Ibn Majah] 


D'apres un l'autre Riwayat: 

Mo ordonne zot traite banne madames bien, 
parceque zot couma banne captives avec zot. Zot 
pena souverainete au-dela de cela excepte si zot 

manifester l'impudicite. Si zot faire ca (trompe 
zot), alors quitte zot lili et frappe zot avec banne 
coups qui pas douloureux. Et si banne-la obeir 
zot, zot pena aucaine raison pou attaque zot au- 
dela de cela. Attention! Zot ena banne droits lor 
zot madames, et banne madames ena banne 
droits lor zot. Quant a zot droit lor banla c'est que 
banla bizin pas laisse dimoune qui zot pas 
contant lor zot lili et ni zot bizin laisse dimoune 
qui zot pas contant dans lacaze. Attention! Banla 
zot droits lor zot c'est que zot bizin traite banla 
bien concernant l'habillement et nourriture. 
[Tirmidhi, Ibn Majah] 


Un fois un personne finne demande Rasoolullah 
(swallallahu 'alayhi wa sallam): Qui droit un femme ena 
lor so mari? 

Rasool-e-Kareem (swallallahu 'alayhi wa sallam) 
finne repond: 

Li bizin faire li mange ceki li manger, faire li 
mettre ceki li metter. Ni li bizin frappe li lor 
visage, ni insulter li, ni separe li de so madame 
comme un punition, excepte dans lacaze méme. 
[Ibn Majah] 


En d'autre mots, li bizin donne li meme qualite 
nourriture qui li pe manger. Si li pe mange bon 
nourriture, li bizin pas donne so madame un 
nourriture qui pas considere comme bon. Si li pe 
mettre bon linge, li bizin acheter bon linge pou 
madame aussi. Le Bien-aimee Rasool (swallallahu 
'alayhi wa sallam) finne dire: 


To pou gagne recompense (sawaab) pou ceki to 
depenser dans cherche Plaisir d'Allaah. To pou 
gagne Sawaab pou (nourriture) ceki to mettte 
dans la-bouche de to madame. [Sahih Bukhari] 


Celui qui depense kitchose lor li-méme pou 
gagne chastete, c'est un Sadqa pou li. Et ceki li 
depenser lor so madame, zanfants et famille 
aussi c'est Sadqa pou li. [Majma-un-Zawaid | 


Gagne Sawaab mēme-si un homme donne de 
l'eau a so madame. [Musnad Ahmad] 

Sayyidina Bilal (radi Allahu 'anh) finne dire a 

Rasoolullah &&: Deux madames pe deboute cotte la- 

porte et pe demander si zot Sadga pou compter si 

zot depense li lor zot mari et lor banne zanfant 

orphelin gui sou zot charge. 

Rasool-e-Kareem  finne demande: Kisanla sa 

banne madames-la? 

Hazrat Bilal finne dire: Zaynab et un madame Ansaari. 

Rasoolullah & finne dire: 

Ena double sawaab; un pou relation familial et un 
pou Sadga. [Sahih Muslim] 


En bref, un couple musulman bizin souhaite le bien 
pou chacun, zot bizin sympathise avec chacun, zot 
bizin couvert banne fautes et defauts de chacun, zot 
bizin adapter avec chacun parceque zot un 
vetement pou chacun. Zot bizin ignore banne defaut 
de chacun, concentrer lor banne bon trait de 
chacun et aide chacun pou maintenir un bon 
relation. 


33 


NW ax GM TL a SF 
| = X 


r 


Quelque Hadiths Concernant 
Sawaab Qui Gagne Grace A Nikah 


Rasoolullah (swallallahu 'alayhi wa sallam) dire: 


(1) Pour celui qui Allaah donne un madame pieuse, 
Li finne aide li dans la moitie de so Deen. Laisse li 
peur Allaah pou la deuxieme moitie. [A] Mu'jam Al 
Awsat]. D'apres un l'autre Riwayat, ena: Quand un 
homme marrier, li complete la moitie so Deen, alors 
laisse li peur Allaah (tagwa) pou la deuxieme moitie: 
[Mishkat Al Masabih] 


(2) Rasoolullah (swallallahu 'alayhi wa sallam) dire: 


Chaque fois qui un madame enleve quitechose 
depuis la maison de so missier et li debarasse li 
avec intention pou améliorer (la maison - pou 
nettoye la maison), Allaah enregistrer un Sawaab 
pou li, efface un peche depuis so livre, et Li 
augmente li dans un niveau spirituel plus haute. 


Quand un madame tombe enceinte par so mari et li 
saryer so zanfan (dans so ventre), 

so récompense spirituel li égale a un homme qui 
reste leve dans lbaadat entier la nuite, un homme 
qui reste Roza pendant le jour et un guerrier qui 
dans Chemin d'Allaah. 


Quand un madame faire face douleur de grossesse, 
pou chaque douleur li gagne (sawaab) 
d'émancipation d'un personne vivant. Pou chaque 
action d'allaitement (de so bebe), li gagne 
(recompense) pou libere un esclave. Et quand li 
arrete allaiter, un la voix d'Ange depuis le ciel dire li: 
O madame! To finne complete to travail de maniere 
satisfaisante dans le temps qui finne passe, alors 
remettre a travail a nouveau dans le temps qui finne 
reste: 


Sayyidah 'Aishah Siddiqah (radi Allahu 'anha) quand 
finne tende sa, li finne dire: Banne madame finne 
gagne beaucoup, qui ena pou banne hommes? 
Rasool-e-Kareem (swallallahu 'alayhi wa sallam) 
finne sourier et finne dire: 


Chaque fois qui un homme prend la main de so 
madame de maniere seduisante, Allaah enregistrer 
un Sawaab pou li. 

Quand li serre li dans le bras, li gagne 10 Sawaab. 
Guand li gagne relation sexuelle avec li, li vaut plus 
qui sa le-monde la et tous ceki li contenir. Ensuite, 
quand li levé pou faire Ghusl, de l'eau pas touch so 
cheveux excepté qui li gagne un Sawaab pou 
(chaque brin cheveux), un péché effacer depuis so 
livre et un niveau spirituel augmenter. Ceki li 
recevoir pou so Ghusl, li vaut plus qui sa le-monde 
la et tous ceki li contenir. Allaah Ta'ala flatte li a 
banne Anges dans banne termes elogieux, en 
disant: "Get Mo serviteur! Li finne levé au millieu 
d'un nuit froide pou desann impurete atravers 
Ghusl. Li convaincu qui Mo so Rabb! Reste temoins 
zot tous qui Mo finne pardonne li!" [Ghunyalit Talibi 
Tareeqal Haq Vol 1] 


(3) Rasoolullah (swallallahu 'alayhi wa sallam) dire: 
Celui qui tolere mauvais caractere de so madame, 
Allaah pou donne recompense li couma Li finne 
recompense (Prophete) Ayyoob ('alayhis salaam). 
Celui qui tolere mauvais caractere de so missier, 
Allaah pou recompense li couma Aasiya, epouse de 
Pharaoh. [/hya-ul-Uloom Vol2] 

(4) Sayyidina Anas (radi Allahu 'anh) raconté qui un 
fois banne madames finne envoye li cotte 
Rasoolullah &€ comme zot représentant pou 
demande Rasoolullah &&: 


Yaa Rasoolallah &&, banne homme finne remporte 
tous banne merites, specialement pou faire Jihad 
dans Chemin d'Allah, couma nous pou egale a 
banne actions de sa banne Mujaahid dans Chemin 
d'Allah? 


Rasool-e-Kareem  finne répond: Travail lacaze 
ceki un madame faire dans so la-caze, li egale a 
banne actions digne qui banne Mujaahid faire 
dans Chemin d'Allah. [Ghunyalit Talibi Tareegal 
Hag Vol 1] 


(5) Rasoolullah (swallallahu 'alayhi wa sallam) dire: 


Meilleur hommes de Mo Ummah c'est banne qui 
meilleur envers zot madames, et banne meilleur 
madames de Mo Ummah c'est banne qui meilleur 
envers zot missiers. 


A 


Dans livre de chaque madame parmi banla, jour et 
nuit enregistre sawaab de 1000 martyrs qui finne 
shaheed pendant qui zot ti pe la-guerre avec 
patience et zot sacrifier zot méme pou Chemin 
d'Allah. Superiorite de sa banne madame-la lor 
banne Hoor de Jannat, li couma Mo supériorité lor 
un homme inférieur parmi zot. 


Meilleur madame de Mo Ummah c'est celui qui rode 
faire plaisir de so missier dans tous z'affaires qui 
donne li plaisir, tant qui pena desobeissance a 
Allaah ladan. Meilleur homme de Mo Ummah c'est 
celui qui traite so madame avec tendresse couma 
un maman traite so zanfant. Dans livre de chaque 
homme parmi banla, jour et nuit enregistre sawaab 
de 100 martyrs qui finne shaheed pendant qui zot ti 
pe la-guerre avec patience et zot sacrifier zot méme 
pou Chemin d'Allah. 


Quand Sayyidina 'Umar bin Al-Khattab (radi Allahu 
'anh) finne tend sa li finne dire: Yaa Rasoolallah &&, 
couma un madame gagne sawaab de 1000 martyrs 
et homme gagne sawaab de 100 martyrs? 

Rasoolullah & finne repond: Surement to finne 
bizin fini realise qui banne madame gagne 
beaucoup plus grand sawaab et recompense 
spirituel qui plus superieur, puisque Allaah 
augmente niveau spirituel d'un homme dans Jannat 
plusqui so niveau personnel de réussite gráce a 
consentement de so epouse pou li et en reponse de 
so Dua pou li (missier-la)? 


Surement to finne bizin fini realise qui plus grand 
peche apres Shirk avec Allaah Ta'ala, li commettre 
par un madame quand li desobeir so missier? To 
bizin reste bien vigilant lor to devoir envers Allaah 
Ta'ala, specialement concernant deux faibles, 
parcequi Allaah pou tenir toi responsable pou sa 
deux la: Orphelin et madame. Si quiquaine traite zot 
bien, li pou atteindre a Allaah et li pou gagne So 
Rida (satisfaction) et si quiquaine traite zot mal, li 
pas capave etre dans narien excepte Allaah so 
Punition. Droit d'un epouse lor missier, li couma Mo 
droit lor zot. 

Si guiguaine finne fail dans respecter mo droit, li 
finne fail dans respecter Allaah So Droit, li finne 
amene Allaah So punition lor li-mēme, place cotte li 
pou aller c'est Jahannam et c'est un terrible 
destination! [Ghunyalit Talibi Tareegal Hag Vol 1] 

Nafqah 


Nafqah c'est minimum 3 kitchoses qui un époux 
obliger donne so épouse. C'est so devoir etant un 
mari: 


(1) Nourriture qui li méme li manger, au moins 2 fois 
par jour. 


(2) Un nouveau vetement chaque 6 mois. 


(3) Un maison personnel. (Oubien au moins un la 
chambre personnel cotte so epouse capave garde 
so banne z'affaires en toute securite) 


Apart ca, l'epoux bizin donne li tous so banne lezot 
necessites tel que medecines, vetement special pou 
l'hiver, legant/chaussette, soulier/savatte etc. 


Concernant (3), li bon conner qui Islam pas finne 
offert l'idee de Joint Family System cotte le couple 
vivre ensemble avec parents de l'epoux et so banne 
lezot membres de famille. 

Ca li bon pou arrete majorité banne problemes qui 
gagner acause banne beaux-parents et lezot 
familles de l'epoux. Alors si l'epoux ena capacité 
offert un maison personnel a so épouse, li meilleur 
qui li faire li. 


L'epoux bizin conner qui so madames pena aucaine 
responsabilité envers so parents, et l'epoux bizin 
comprend qui li difficile pou un tifi adapter li avec 
beaucoup nouveau dimounes dans peu de temps. 
Pou un tifi adapter li avec so époux meme li coute 
beaucoup le-temps, aster si l'epoux pe mettre 
fardeau de so parents aussi lor épouse, bein li béte. 


L'epoux bizin conne faire un balance entre so 
parents et so épouse. Li bizin ecoute tous les cote 
et li bizin pas neglige personne entre zot. Si arrive 
un conflit, au lieu li commence prend part so famille 
aveuglement, li bizin ecoute les deux côte, et juger 
kisanla en tort et kisanla en raison, ensuite li faire le 
necessaire pou redress la situation avec gentillesse 
et sagesse sans blesse quiquaine so le-coeur. 

Reglement du Shari'ah concernant Nikah [Bahar-e- 
Shari'at Vol2|: 


(1) Sunnah Mu'agadah: Dans un etat de 
moderation, c'est-a-dire: Si homme-la pas incliner 
vers Zina (adultere) malgre li ena puissance pou 
gagne relation sexuelle, et li ena capacite pou paye 
Mahr et Nafqah, alors li Sunnah Mu'aqadah pou 
faire Nikah. 


(2) Wajib (obligatoire): Si homme-la pas capave 
controle li-meme et li peur qui li capave tombe dans 
Zina et li aussi ena capacite pou paye Mahr et 
Nafqah, alors li Wajib pou faire Nikah. 


(3) Fardh (Absolument obligatoire!): Si homme-la 
sure et certain qui li pou tombe dans Zina et li ena 
capacite pou paye Mahr et Nafqah, alors li Fardh 
pou faire Nikah. 


(4) Makrooh (detestable,deconseille): Si homme- 
la peur qui li pas pou reussi donne Nafgah 
regulierement et li pas pou reussi donne so epouse 
tous so droits, alors li Makruh pou faire Nikah. 

(5) Haraam (empecher): Si homme-la sure et 
certain qui li pas pou capave donne Nafqah 
regulierement et li pena capacite donne madame-la 
so banne droits, alors li Haraam pou faire Nikah. 

Conseils A L'epouse 
Concernant Beau-parents 


(1) Jamais pas faire enmite avec belle-mere et belle- 
soeur, méme-si zot actions et paroles fatigue ou, 
continue agir bien avec zot avec beacoup patience. 
Parcequi si ou commence faire enmite, finalement 
sa pou gāche ou relation avec ou missier, surtout si 
missier-la pena un bon etat d'esprit pou faire la 
balance et supporte la verite. 


(2) Si belle-mere cose fort avec ou, imaginer qui 
c'est ou maman qui pe crier avec ou. Comme-ca li 
vinne facile pou faire patience. Si belle-soeur crier 
avec ou, imaginer qui ou soeur pe crier avec ou. Si 
beau-pere crier avec ou, imaginer qui ou papa pe 
crier avec ou. 


(3) Si situation difficile cotte ou beau-parents mais 
Ou pe capave prend patience, alors pas raconte 

narien cotte ou mama et avec camarade parcequi 
ca li pou capave tourn bien mal contre ou-mēme. 

Si situation in vinne impossible pou vivre cotte 
beaux-parents a tel point gui li finne vinne un 
danger pou ou Deen et ou la-vie, la ou capave dire 
Ou parents intervenir. 


(4) De nos jours, banne beaux-parents doute belle- 
fille trop beaucoup. Zot penser belle-fille pe faire 
sorcellerie oubien pe mettre division dans famille, 
alors pou evite banne zaffaires coumsa: Essaye 
normalise la situation, agir bien avec zot tou, garde 
ou le-coeur propre envers zot tou malgre banne-la 
pe faire enmite avec ou. Pas ferme la-porte de ou la 
chambre sans aucaine raison pendant la journée. 
Pas cose dans z'oreille de ou missier pendant qui 
zot tou présent et pe guette ou. Mange ensemble 
avec ou belle-mere et belle-soeur, pas faire figure 
traver avec zot. Pas crier avec ou zanfant devant 
beaux-parents dans tel facon qui banne-la penser 
ou pe maltraite zot. Soyez actif de coté nettoyage et 
la cuisine. En bref, si banne-la faire le mal, ou ou 
bizin faire le bien, parcequi nou pas capave lave 
malproprete avec un l'autre malproprete, nou pas 
capave agir mal avec ceki pe agir mal. 

(5) Apprend Deen et vivre un la vie Islamique, c'est 
ca qui pou amene succes dans Dunya et Aakhirah. 
Conseil spirituel: Pendant pe cuit nourriture, 
continue recite Darood Shareef a voix basse. So 
l'effet li grand dans redresse un famille entier. 

Conseils A L'epoux 
Concernant So Epouse 


(1) Sans doute, banne missier ena l'autorité lor zot 
madames, mais ou pas gagne droit faire l'injustice 
avec banne-la. Ou pas gagne droit faire dominere 
avec zot. Ou pas gagne droit ordonne zot pou faire 
banne zaffaires qui Haraam. Rappel bien: Ou 
epouse li ou partnaire et compagnon, li pas ou 
esclave. 


Shari'ah pas finne faire l'ouvrage et cuisson vinne 
obligatoire lor banne madames. Alors, si zot pas 
lave linge, nettoye lacaze et cuit manger, li pas un 
peche! Zot faire li par amour et pour cooperer pou 
qui systeme lacaze roule bien, et zot pou gagne 
Sawaab pou sa. Alors, faudrait pas penser qui ou 
madame li ou esclave. Soyez reconnaissant envers 
zot et aide zot cotte possible. 


Li recommande a banne hommes qui quand zot 
rentre dans zot la-caze, zot bizin faire Salaam a zot 
epouse et zot zanfants. 

Zot bizin demande zot épouse si zot bizin 
quitechose, si ena quittechose pe fatigue zot oubien 
si ena difficulté, probleme etc. Ensuite résoudre le 
probleme. C'est zot devoir! 


(2) La femme finne étre cre depuis un côte traver, 
alors pena aucaine femme qui parfait. Couma li ete, 
ou bizin ajuste avec li d'apres so nature. Au 
commencement li un peu dur, mais avec le-temps 
ou pou abitier. Si ou essaye faire zot vinne 100% 
d'apres ou nature, bein ou menage pas pou 
marcher. 


(3) Majorite de banne femmes zot l'esprit sous 
l'influence de zot emotions, c'est pour ca ou bizin 
ignore so quelque actions et paroles qui pas pe 
plaire ou. Apres ou capave faire li comprend dans 
un bon maniere. Si ou souhaiter qui ou la-caze 
reste toujours joyeux, alors developpe un etat 
d'esprit qui méme qui quantite faute madame-la pe 
faire, ou continue agir bien et ignore so banne faute. 
Reste strict zis cotte Shari'ah in donne permission: 

Par example si un madame pas faire Namaz, la ou 
bizin reste stricte. Rasool-e-Kareem (swallallahu 
alayhi wa sallam) finne dire: 
Celui qui ena bon maniere et li bien gentil envers 
so epouse, li parmi banne qui ena Imaan le plus 
parfait. [Tirmidhi] 


Alors, ou gentillesse envers ou epouse li un moyen 
pou gagne sawaab dans Aakhirah. 


(4) Si ou epouse pas finne cuit nourriture d'apres ou 
gout, alors prend patience. Si ou commence 
insulter li et frappe li pou faire plaisir ou Nafs, alors 
ou pou capave detruire ou-méme dans Aakhirah. Li 
Haraam pou faire du tort a un musulman, et ou 
epouse li ena plus grand droit qui banne lezot 
musalman. Alors ou bizin agir plus bien avec li qui 
lezot. Rasoolullah (swallallahu 'alayhi wa sallam) 
finne dire: 
Li suffit comme un pecher (Gunah) pou un 
homme neglige banne qui depend lor li. [Sahih 
Muslim] 

Alors, si ou pe neglige ou épouse et ou zanfants 
dans zot droits qui Islam finne donner, ou pe faire 
péche. Malheureusement zordi, dimun agir bien 
avec etranger et li agir mauvais avec so famille. Si 
ou le conne un dimoune so vrai caractere, ou bizin 
guetter couma li agir avec so madame, parcequi so 
vrai caractere pas cache avec so madame. Quand 
banne Sahabas ti envi conne plus lor Rasoolullah 
e zot finne demande so epouse Sayyidah 'Aishah 
Siddīgah (radi Allahu 'anha), alors li finne repond qui 
Rasoolullah & so caractere li couma Qur'aan! 
Kifaire zot finne demande l'épouse du Prophete £? 
Parcequi epouse conne caractere de l'epoux 
plusqui zot tou. 


(b) Jamais pas corrige ou epouse devant dimoune, 
meme-si banne dimoune-la c'est ou propre famille. 
Jamais pas abaisse ou epouse devant ou famille. 
Jamais pas mentionne banne zaffaires a ou famille 
qui pou donne zot l'occasion pou bouffonne ou 
epouse. Si ou faire ca, ou pe brise so confiance, ou 
pe casse so le-coeur et ou pe casse ou menage 
avec ou propre la-main. 

Si ou finne Insulter li, offence li, abaisse li oubien 
faire li du tort dans n'importe gui facon, alors li Wājib 
(obligatoire) lor ou pou repenti, ou bizin demande 
ou épouse pou pardonne ou depuis fond de so le- 
coeur, sinon Jour Qayamat Allaah pas pou 
pardonne ou tant qui ou épouse pas pardonne ou. 
Si épouse finne offence so missier dans n'importe 
qui facon, li aussi li bizin repenti et demande 
pardon, sinon Jour Qayamat Allaah pas pou 
pardonne ou tant qui ou missier pas pardonne ou. 
Rasoolullah (swallallahu 'alayhi wa sallam) dire: 


Oppression (dominere) amene vers Jahannam! 
[Tirmidhi | 


(6) Tant qui possible, faire ou travail par ou méme 
au lieu fier lor ou épouse. Li un Sunnah pou faire ou 
travail avec ou propre la-main. Sayyidah 'Aishah 
Siddīgah (radi Allahu 'anha) dire qui Rasoolullah && 
ti habitue coude so vetement et repare so soulier et 
li ti habitue faire tous banne lezot travails qui banne 
hommes faire dans zot lacaze. [Tirmidhi] 

(7) Li tres important pou pas faire colere. Si un en 
colere, l'autre bizin reste tranquille. Si un agir couma 
du feu, l'autre bizin agir couma de l'eau. Et rappelle 
bien qui faudrait pas zot discuter devant zanfant, 
parcequi sa li affecter morale de ou zanfant 
gravement. 


(8) Li Wajib (obligatoire) lor l'époux pou donne so 
madame permission pou alle joindre so parents au 
moins un fois par semaine. Si li empēche li sans un 
raison valable, li faire Gunaah Kabeera (grand 
peche). A noter qui li Wajib lor li pou donne 
permission, mais li pas obligatoire lor li pou alle 
quitte so madame cotte so parents. 


Li Wājib lor l'epoux pou so donne so madame 
permission pou alle joindre so banne frere/soeurs 
et banne lezot famille proches au moins un fois par 
an. Si li empeche so madame joindre so famille 
sans un raison valable, li faire Gunaah Kabeera. 


Si l'epoux pas donne so madame permission pou 
joindre so parents et so banne lezot familles acause 
un raison valable, alors li ena droit pou empecher. 

Par example: Si l'épouse so parents oubien lezot 
famille rempli l'épouse so z'oreille pou li la-guerre 
avec so missier, alors missier-la gagne droit 
empeche li alle joindre banla. Si zot habite trop loin, 
en dehors pays, alors li capave pas donne 
permission pou laisse li joindre so banne familles. 


Aussi, conner qui li pas important pou papa de 
l'épouse pou informe so tifi avant visite li cotte so 
missier. Li capave visiter sans informer et ca li 
Sunnah. 

Conseil A L'epouse 
Concernant L'epoux 


(1) L'epoux ena l'autorite lor l'épouse, alors accepter 
so l'autorité et obéir li. Tant qui li donne banne 
l'ordre qui pas contenir péche, ou bizin obeir ou 
missier. Si li donne ou un l'ordre qui ena péche 
ladans, la ou pas gagne droit obeir li. Obeissance 
d'Allaah vinne avant obeissance de l'epoux. 


Malheureusement nous trouver qui ena banne 
epoux qui pena Ghayrah, zot ordonne zot madames 
pou pas mettre Hijaab, pas faire Namaz et pas 
suivre Deen, plutot suivre la vie de banne Kuffaar, 
alle discotheque, consomme boisson alcoolique et 
amuser. Un epouse PAS gagne droit obeir sa banne 
l'ordre-la. Si so missier pe force li pou faire sa 
banne peche-la et pena l'autre moyen pou change 
li, alors madame-la gagne droit demande Talaq. 


(2) Allaah finne cre la femme pou qui li vinne un 
source de tranquillite et repos pou so missier. 

Alors, un epouse bizin touletemps faire z'effort pou 
faire plaisir a le-coeur de so missier. (Pas adopter 
banne moyen Haraam pou faire ca.) Rasool-e- 
Kareem (swallallahu 'alayhi wa sallam) finne dire: 


Apres l'accomplissement de banne (Ibadaat qui) 
obligatoirement, meilleur action dans Regard 
d'Allaah c'est faire le-coeur un musalman 
contant. [4/ Mu'jam Al Kabir] 


Ca Hadith-la pe mentionne concernant musalman 
en general, et si un madame suivre sa Hadith-la pou 
faire plaisir a le-coeur de so missier, li gagne plus 
beaucoup sawaab! Rasool-e-Kareem (swallallahu 
'alayhi wa sallam) dire: 


La femme qui accomplir so 5 fois Namaz par jour 
regulierement, garde Roza pendant Ramadan, 
protege so chastete et l'honneur et li obeir so 

missier, pou gagne permission pou rentre dans 
Jannat par n'importe qui la porte qui li oule. 
[Abu Nu'aym] 

En bref, l'obeissance de l'epoux li un colonne 
important dans roule ménage. Si un femme pas pe 
faire ca et li pe donne difficulté a so époux, bein li pe 
agir contre le but de so creation. 


(3) Si ou senti ou abaisse par ou missier malgré qui 
ou missier ena raison, alors conner qui c'est satan 
qui pe mettre waswasa (mauvais pense) dans ou 
contre ou missier. Dans ce cas, recite: Laa Hawla 
Walaa Quwwata illah Billaahil 'Aliyyil 'Azweem 


Si ou missier insulte ou oubien frappe ou, alors tant 
qui possible faire Sabr lor la. Pas ecoute banne 
modernistes qui encourage dimounes pou prend 
Talaag. Faire Sabr tant qui possible. Quand nepli 
possible, c'est-a-dire ena un risque etre blesse 
gravement, la ou capave rode chemin sorti depi sa 
relation-la. 


(4) Si un en colere, l'autre bizin reste tranquille. Si le 


deux commence discuter en colere, alors li possible 
qui ena catastrophe devant. 

Epouse bizin adopter un maniere pou pas discuter 
et fronter. Probleme pas resoudre par tapaz et avec 
colere. Probleme resoudre avec l'esprit calme, 
ecoute ou prochain et cozer poliment. 


(5) Aucaine homme pas parfait. Alors si ou trouve 
defaut dans ou missier, ignore li et concentrer lor so 
banne bon maniere. Ou bizin cashiette defaut de ou 
missier pareille couma ou cashiette ou propre 
defaut. Chacun bizin cashiette defaut de chacun 
parceque couma nous finne lire, dans Qur'an Allaah 
finne dire qui l'epoux et l'épouse zot un vétement 
pou chacun. Et avec vetement nous cashiette nou 
le-corps. Donc, si ou un vrai vétement pou ou 
missier, ou bizin cashiette so defaut. Li aussi li bizin 
cashiette ou defaut. 


Pas raconte defaut de ou missier a personne, 
surtout a ou famille et camarade. Pas raconte defaut 
de ou beau-parents a ou parent et camarade 
parcequi ca li capave tourn mal et dirige vers Talaag. 

Aussi, reste loin avec banne camarades et banne 
dimounes qui contant assizer et critique missier et 
beau-parents. Parcequi ca li un z'affaire qui mettre 
division et la haine entre famille. 


(6) Si ou missier oubien beaux-parents pe vraiment 
faire dominere, et malgré qui ou finne faire ou 
z'effort sincere zot pas pe changer méme et 
situation finne vinne insupportable, alors ou capave 
dire quiquaine dans ou famille intervenir et résoudre 
le probleme. 


Si ou pe capave faire Sabr, alors faire li avec 
l'intention pou gagne so sawaab dans Aakhirah et 
penser qui c'est un test depuis Allaah 9* 


Faire Khidmat de ou beau-parents avec l'intention 
pou faire plaisir a ou missier. Quand ou missier 
trouver qui ou faire Khidmah de so famille, so le- 
coeur vinne grand envers ou. 


(7) Pas vinne ingrat envers ou missier malgre li finne 
faire tous so z'effort pou remplir ou banne besoins. 

D'apres Sahih Bukhari, un fois jour Eid guand 
Rasouloullah (swallallahu 'alayhi wa sallam) ti pe alle 
faire Namaz Eid, li £ finne dire banne madames: 
Donne Sadqa parcequi mo ti trouve majorite de 
zot dans Jahannam. Banne-la finne demande 
humblement: Yaa Rasoolallah &&, qui so raison? 
Rasool-e-Kareem £& finne repond: Parcequi zot 
donne maledictions beaucoup et zot ingrat 
envers zot missiers. 


(8) Evite faire publicite lor reseau sociaux 
concernant ou la-vie privee. Parcequi sa attire 
mauvais l'oeil (bad-nazar), la jalousie et méme 
sorcellerie. Apres ca ou pas pou méme realise 
kifaire ou la-vie pe commence basculer et perdi 
benedictions. Un bon la-vie c'est un la-vie privee. 

Talaag 


Concernant Talaaq, nous pe mentionne li en bref 
pou qui nous capave protege nous méme contre 
Talaaq. Beaucoup dimounes penser qui Talaaq 
compter zis quand prononce le mot 'Talaag'. Ca li 
fausse. D'apres Fatawa Rizviyyah, ena centaines 
banne mots qui applique Talaag. Li important pou 
conne li, alors lire attentivement. Ena deux types 
mots qui servi pou donne Talaad: 


(1) Direct 
(2) Indirect 


Banne mots direct: Si finne servi un mot direct pou 
donne Talaaq, alors méme-si pas finne faire 
l'intention pou donne divorce, Talaaq-la compter. 
Banne mots direct pou Talaaq c'est banne mots qui 
quand mentionne li, l'esprit alle vers Talaaq 
directement. Par example: Si un personne dire so 
madame: Mo donne toi Talaaq. C'est un mot direct. 
Alors si li finne dire ca, mēme-si li pena l'intention 
pou donne Talag, Talaq-la pou compter. 

Meme-si li finne dire sa en badinage, en colere, 
oubien dans n'importe qui facon, Talaag la compter. 


Banne mots indirect: Sa c'est banne mots qui 
normalement pas servi pou Talaaq mais capave 
servi li pou Talaq aussi. Par example: Si quiquaine 
dire so madame "Aller" et li dire sa avec l'intention 
Talag, alors Talaq-la compter. Si li finne dire sa 
SANS L'INTENTION Talaao, alors Talaaq pas 
compter. Donc, Talaq compter avec banne mots 
indirect SI prononce zot avec l'intention pou donne 
Talaq. 


Reglement: Apres 3 Talaq, zot nepli en couple et si 
zot continuer vivre ensam, zot pe faire Zina et si la 
femme donne naissance un enfant, enfant-la pas 
legitime. 


Reglement: Quand en doute concernant Talaq 
oubien ena question, contacter un Mufti qui Sunni, 
presente li ou cas et suivre verdict qui li donner. 
Banne 'Ulama qui pas Mufti et banne Imam dans 
Masjid pas conne banne reglements de Talaaq 
couma bizin. 

Alors, touletemps contacter banne Mufti pou banne 
reglement, sinon ou capave arriver suivre banne 
fausse reglement si ou contacter banne qui pas 
conner. 


Reglement: Apres 3 Talaag, seul facon pou re vinne 
ensemble c'est la procedure du Halaala. Et Halaala 
contre payement oubien avec condition pou donne 
Talag, li Makruh Tehrimi (tres destestable) et 
Rasoolullah & finne envoye maledictions lor banne 
qui faire ca. Donc, couma faire Halaala sans étre 
condamne par Shari'ah, suivre ceki banne Mufti 
dire. Nous pas pe mentionne li ici parcequi li un 
l'autre sujet. 


Et pou termine sa chapitre-la, conner qui li 
important pou musalman protege so Imaan. Si 
quiquaine tombe dans Kufr, par expres oubien par 
erreur, so Nikah casser desuite. Li bizin faire Tawba, 
re embrasse Islam et refaire Nikah avec so 
madame. Surtout dans l'epoque nous pe vivre, 
dimounes pas pe realise qui quantite paroles de 
Kufr qui zot coze, 

li tres important pou apprend Deen et pou faire 
Tajdeed-e-Imaan souvent par precaution. 


Tajdeed-e-Imaan veut dire faire Tawba et lire 
Kalimah pou re embrasse l'Islaam. Et quand lire 
Kalimah, li important pou comprend ceki ou pe lire 
sinon si pas pe comprend, Tajdeed-e-Imaan pas 
pou valide. Kalimah: Laa ilaaha illallahu 
Muhammadur Rasoolullah 3 (Pena aucaine dieu 
apart Allah et Sayyidina Muhammad && li Allaah 
so Messager) 

Wazeefa 


(1) Si ou époux ena mauvais manieres et li reste 
discuté touletemps, alors épouse bizin recite Surah 
Fatihah 11 fois, souffler lor de l'eau et donne so 
missier pou boire. Repete ca souvent. Si faire tous 
le jours, li meilleur. Pas oublier recite 1 fois Darood 
Shareef au commencement et 1 fois Darood 
Shareef a la fin. 


Capave faire sa pou n'importe qui sanla qui ena 
mauvais manieres. Si ou pe faire li en respectant 
banne conditions, alors In-sha Allah la personne qui 
consomme sa de l'eau-la pou arrete so mauvais 
manieres et incliner vers chemin droite. Capave lire 
et souffler lor Cooler et zot tous dans la maison 
capave boire. 


(2) Si l'epouse senti qui so missier pas pe donne li 
asse l'affection, l'amour et l'attention, alors tous les 
jours apres Namaz 'Asr, en etat de Wazou, li bizin 
lire: 

1 fois Darood Shareef 
101 fois Yaa Wadoodu 
1 fois Darood Shareef encore, 


ensuite imagine (visionne) so missier et souffler lor 
so chest. Avant li commence lire, li capave mettre 
un tigit du sucre dans la bouche, ensuite li capave 
commence lire. 

Missier aussi capave faire pareille si li senti qui so 
madame pas pe donne li asse l'amour et l'attention. 


(3) Si ou fatigue beaucoup avec travail dans la 
maison, alors avant dormi (lor lili), bizin lire Tasbeeh- 
e-Fatima [Sahih Muslim 2727]: 


34 fois Allaahu Akbar 
33 fois SubhaanAllaah 
33 fois Alhamdulillaah 


Li tres efficace pou desann la fatigue et ena encore 
beaucoup benefices qui inexplicable 


(4) Pou n'importe quel type de probleme, bizin 
recite 450 fois pendant 40 jours: 

JS ail as ail Uus 
Hasbunallaahu Wa Ni'mal Wakeel 


(avec 3 fois Darood Shareef au commencement et 3 
fois Darood Shareef apres) 


(5) Pou sorti depuis dans calamite, bizin recite 129 
fois tous les jours sa Nom d'Allaah: 

Yaa Latweefu 
(avec 3 fois Darood Shareef au commencement et 3 
fois Darood Shareef apres) 


(6) Si l'époux en colere, assiz lor meme lili avec li et 
bizin recite 20 fois ca banne Nom d'Allaah: 


Yaa Maani'u Yaa Mu'twee 


(avec 3 fois Darood Shareef au commencement et 3 
fois Darood Shareef apres) 


L'epoux capave faire pareille si l'epouse en colere. 

(7) Pou protege guiguaine contre bad-nazar 
(mauvais l'oeil), sorcellerie et tous types de 
calamite, bizin recite: 


11 fois Darood Shareef 
11 fois Ayat-ul-Kursi 
11 fois Darood Shareef encore 


ensuite souffler lor la personne qui ou le proteger. 


(8) Pou traite sorcellerie, bizin recite 101 fois Surah 
Falaq et 101 fois Surah Naas, ensuite souffler lor 
de l'eau et boire li, oubien faire la personne affecté 
boire. Repeter pou quelques jours, insha Allaah li 
pou bien. 


(9) Pou bon environnement dans la maison: Bizin 
rest recite Darood Shareef continuellement 
pendant qui pe cuit. Quand fini cuit, recite Ayat-ul- 
Kursi lor nourriture-la. 


(10) Pou succes dans Dunya et Aakhirah, bizin 
recite au moins 313 fois Darood Shareef tous les 
jours sans rater. 

Conditions pou banne Wazeefa: 


1) Consomme nourriture Halal 

2) Faire 5 fois Namaz 

3) Sincerite et l'espoir lor Allaah 9* 
4) Rest loin depuis peche. 


— M us '— S  H 

Etiquettes De Rapports Sexuels 


Islam li un religion parfait et complete. Li finne 
enseigne nous tous z'affaires afin qui nous capave 
vivre sous Allaah 9* so Rahmah et satan pas 
influence nous. Li pas un surprise qui Shari'ah finne 
aussi enseigne banne reglement qui bizin ena en 
téte concernant banne rapports sexuels. 


Banne buts du rapport sexuel: 

(1) Pou preserve et augmente generations de banne 
humains afin qui zot capave arrive le nombre de 
personnes qui Allaah 9* finne destine pou envoye 
dans Dunya. 


(2) Pou maintenir un bon la sante. 


(3) Pou plaisir corporel. (Dans Jannat pou ena 
rapports sexuel zis pou plaisir corporel parcequi 
dans Jannat ni ena pou augmente generation et ni 
ena risque deterioration de la sante.) 

L'intention pou rapport sexuel 
Le couple bizin faire l'intention sincere qui zot pou 
faire ca purement pou Allaah 9: 


(1) Soi pou etre protege contre Zina, 
(2) Oubien pou augmente le nombre du Ummah, 
(3) Oubien pou gagne Sawaab (recompense). 


Le Bien-aimee Rasool (swallallahu 'alayhi wa sallam) 
finne dire: Dans banne relations sexuels de 
chacun entre zot, ena Sawaab. Banne Sahabas 
finne demande: Yaa Rasoolallah, si quiquaine entre 
nous pe satisfaire so desir (par rapport sexuel avec 
so epouse) li pou gagne Sawaab? Rasoolullah iue 
finne repond: Zot pas trouver qui si li ti faire sa 
dans un maniere haraam (sans Nikah) li ti pou 
gagne punition pou sa? Alors si li faire li dans 
maniere Halaal (avec Nikah), li pou gagne 
Sawaab. [Sahih Muslim 720] 


Avant l'acte sexuelle 

e Li meilleur qui si l'epoux souhaite gagne relation 
sexuel, li informe so epouse en avance pou qui li 
capave prepare li-méme et embellir li. 

« Dua quand pe approche la nouvelle marriée pour 
la premiere fois pou relation sexuel: 


(1) Pose la-main lor so front et recite: M 
ae Giles Le 555-8 lh a sal it all 
azlē yis ls $8 jé is sb Sois 
Allaahumma innee as-aluka khayrahaa wa khayra 
maa jabaltahaa 'alayhi wa a'oodhubika min sharrihaa 
wa sharra maa jabaltahaa 'alayh 
(O Allaah mo pe demand Toi so le-bien et le-bien 
gui To finne cre dans li. Et mo pe rode protection 
avec Toi contre so le-mal et contre le-mal qui To 
finne cre dans li) [Abu Dawood] 


(2) Celui qui lire ca Dua-la avant rapport sexuel, 
satan pas pou faire aucaine du tort a l'enfant qui 
prend naissance apres ca rapport-la d'apres Hadith: 
855 la S UALÁJI Ļiss SALE is lI aus 
Bismillahi Allaahumma jannibnash-shaytwaana wa 
jannibish-shaytwaana maa razagtanaa 
(Au Nom d'Allaah , O Allaah garde satan loin de nous 
et garde satan loin de ceki to pou donne nou. 
[Bukhari] 

Note: Li important pou lire Bismillah avant rapport 
sexuel sinon banne 'Ulama expliguer gui ce si pas 
finn lire Bismillah avant ca, satan participe la-dans 
et li gagne plaisir ladans. Si arriver madame-la 
tombe enceinte apres ca rapport-la, zanfan-la pou 
sous l'influence du satan. 


Preliminaire/Foreplay 

Avant gagne relation sexuel, bizin faire banne 
actions préliminaires, tel que banne calin, mot doux, 
embrasser, draguer etc. Rasoolullah (swallallahu 
‘alayhi wa sallam) finne dire: Personne parmi zot 
bizin pas tombe lor so épouse couma un animal, 
mais laisse ena un messager entre zot. Sahabas 
finne demandé qui veut dire messager (entre l'epoux 
et l'épouse)? Rasoolullah (swallallahu 'alayhi wa 
sallam) finne répond: Banne mots doux et 
embrasser. [Daylami] 


Sayyidina Jabir bin ‘Abdullah (radi Allahu 'anh) finne 
dire qui Rasoolullah (swallallahu 'alayhi wa sallam) 
finne empéthe gagne relation sexuel avant banne 
actes preliminaire (foreplay). [Khatib, Tarikh 
Baghdad] 

Ibn Muflih finne dire: Meilleur relation sexuel c'est un 
qui commencer par so introduction tel que 
embrasser, banne lezot acte preliminaire etc pou qui 
(madame-la) so desir activer. [al-Aadaab ash- 

Shar iyyah] 


Rapport Vaginal 

e Gagne droit gagne relation sexuel avec l'epouse 
dans n'import qui pose qui le couple souhaiter, mais 
penetration pou faire zis dans so vagin. Pas gagne 
droit faire penetration dans so annus (sodomie). 


Rasoolullah (swallallahu 'alayhi wa sallam) finne dire: 
Ena malediction lor celui qui gagne rapport 
sexuelle avec madames dans zot passage a 
l'arriere (sodomie). [/bn Udayy 1/211] 


e Eski gagne droit reste completement nu pendant 
relation sexuelle? 

Li Makrouh (deconseille) pou reste nu pendant 
rapport sexuel. Rasoolullah (swallallahu 'alayhi wa 
sallam) finne dire: 

Guand guelgu'un parmi zot gagne rapport 
(sexuelle) avec so epouse, li bizin couvert li- 
meme et pas reste nu couma bourigue. 
[Ibn Majah] 


Banne 'Ulama finne dire gui ena risk gui zanfan 
vinne immoral, obscene oubien incliner vers peche 
si so parents ti completement nu pendant qui zot ti 
gagne relation par qui li finne ne. 


Si pas pe gagne relation, alors gagne droit reste 
completement nu avec epouse/epoux. Mais zot 
bizin prend zot précaution pou lezot dimoune pas 
trouve zot dans sa l'état-la. 


e Ena dimoune pose question lor oral sex, c'est-a- 
dire si li permissible pou un homme mettre so la- 
bouche dans parti privé de so épouse et si li 
permissible pou l'épouse mettre so la-bouch dans 
parti privé de so époux. So réponse c'est oui gagne 
droit mais li déconseillé parcequi: 


(1) Ena fort possibilité qui banne goûte d'urine 
rentre dans ou la-bouche et couma nou conner, 
urine li impure. 

(2) Li immoral pou faire banne actions coumsa avec 
la-bouche etant donne qui nous servi la-bouche 
pou faire Zikr. 

Certain 'Ulama finne méme empēche ca. Banne qui 
contant purete, proprete et spiritualite, bizin evite sa. 


e Ena pose question si capave servi de l'huile olive 
comme 'lube' afin qui madame-la pas blesser. So 
reponse c'est oui mais plutot eviter parcequi d'apres 
banne recherches li capave vinne un moyen pou 
cause banne infections. 


e Si la femme pas encore satisfait, alors l'epoux 
bizin pas laisse li coumsa méme. Li bizin rode un 
moyen pou satisfaire so madame tel que: soi li faire 
un deuxieme session oubien par banne foreplay. Ici 
ena pose question: Eski mo gagne droit masturbe 
mo madame et eski mo madame gagne droit 
masturbe moi? Reponse c'est oui, gagne droit. Un 
personne pas gagne droit masturber par li-mēme 
mais so epouse/epoux gagne droit masturbe so 
partnaire. 

e Si le couple ena l'intention faire un deuxieme 
session, alors avant ca, li preferable pou soi faire 
Ghusl oubien faire Wudhu. Rasoolullah (swallallahu 
'alayhi wa sallam) finne dire: 

Si un parmi zot gagne rapport (sexuelle) avec so 
madame et li souhaite repeter, laisse li faire 
Wudhu entre le deux (session) parcequi li plus 
energisant pou la deuxieme fois. [Sahih Muslim] 


e Question: Si mo pas souhaiter gagne zanfant, eski 
mo capave decharge endehors du vagin? 

Reponse: Oui gagne droit. Avec permission de 
l'epouse, capave aussi servi preservatif. 


e Apres l'acte sexuelle, faudrait pas ou raconte ceki 
finne passe entre ou et ou partnaire. Li interdit. 
Rasoolullah (swallallahu 'alayhi wa sallam) dire: 
Parmi banne plus mauvais dimounes devant 
Allaah Jour Qayamat c'est un homme qui vinne 
cotte so madame, li gagne rapport (sexuelle) 
avec li, ensuite li fanne so secrets. [Sahih Muslim] 

e Du moment la téte du penis penetre dans vagin, 
Ghusl vinne Fardh lor tou le deux. Alors, apres 
l'acte, soi li alle faire Ghusl desuite oubien li faire 
Wudhu li dormi. Ensuite li leve avant Fajr pou Ghusl. 


e Eski gagne droit gagne relation pendant Haiz 
(regle) ? Non, li Haraam pou faire ca pendant qui la 
femme pe gagne so regle mensuelle. Celui qui faire 
li, li faire peche. Et celui qui pas considere ca 
comme Haraam, li tombe dans Kufr. 


e Eski gagne droit draguer pendant qui mo 
madame dans Haiz? Oui gagne droit. Penetration 
empeche dans sa l'etat-la. 


e Apres Haiz eski capave gagne relation sexuelle 
desuite? Reponse [Bahar-e-Shari'at]: 


(1) Si so Haiz finne dure pou 10 jours complete, 
alors gagne droit gagne relation avec li desuite 
apres qui so Haiz finne arrété, méme-si li pas 
encore faire Ghusl. 

(2) Si so Haiz finne dure pou moins qui 10 jours, 
alors pas gagne droit gagne relation tant qui: 

(a) li pas fini faire Ghusl 

(b) oubien sa l'heure Namaz dans qui li finne vinne 
propre-la passer. 


Si li finne vinne propre dans un l'heure cotte li pena 
asse le-temps pou faire Ghusl, mettre linge et 
deboute lor Musalla lire Allaahu Akbar pou 
commence Namaz, alors quand ca tigit le-temps la 
passer (l'heure Namaz-la fini) lerla li capave gagne 
relation sans Ghusl. Sinon, si ena beacoup le-temps 
pou l'heure Namaz expire, alors li bizin faire Ghusl 
ensuite li capave gagne rapport sexuelle. 


(3) Si so Haiz finne terminne avant l'heure, li pas 
gagne droit gagne relation desuite. Par example: Si 
li habituer gagne Haiz pou 6 jours mais sa mois-la li 
finne gagne 5 jours. Alors, li pou faire Ghusl et 
Namaz, mais li pou bizin attane encore 1 jour pou 
capave gagne relation sexuelle. (li bizin attane ziska 
li complete so banne jour normal de haiz) 

Nous faire Du'a qui 
Allaah Žē donne la force 
et guidance pou faire 
Amal lor ceki nous finne 
lire. Ameen 


